Etsoe eketsehileng mabapi le lithuto tsa tshekatsheko ya kgethollo, sheba Pager (2007) le ho Riach and Rich (2004) . Hase feela hore lithuto tsa tsena ke ua ba le tumello ya hae, ba boetse ho akarelletsa thetso ntle debriefing. 13 Go farologana le Kora, Moshe e ne e le “motho yo o boikokobetso thata go gaisa batho botlhe ba ba neng ba le mo godimo ga lefatshe.” (Dipa. 12:3) O ne a bontsha go nna bonolo le boikokobetso ka go ikemisetsa go latela ditaelo tsa ga Jehofa. (Ekes. 7:6; 40:16) Ga go sepe se se bontshang gore Moshe o ne a belaela tsela e Jehofa a neng a dira dilo ka yone, kgotsa gore o ne a tenwa ke go latela dithulaganyo tse Jehofa a neng a di dirile. Ka sekai, Jehofa o ne a ntsha ditaelo tse di malebana le sengwe le sengwe se se neng se tshwanetse go dirwa fa go agiwa motlaagana, ditaelo tse di jaaka mmala wa tlhale le palo ya digwe tse di tshwanetseng go dirisiwa fa go dirwa matsela a mogope. (Ekes. 26:1-6) Fa molebedi mo phuthegong ya Modimo a go naya ditaelo tse go bonalang di na le dintlha tse dintsi, ka dinako dingwe o ka nna wa fela pelo. Le fa go ntse jalo, Jehofa ke molebedi yo o molemo, yo o abelang batlhanka ba gagwe tiro mme o a ba ikanya gore ba tla e dira. Fa a ntsha dintlha tse dintsi, o a bo a na le lebaka le le utlwalang. Le fa go ntse jalo, ela tlhoko gore Moshe ga a ka a tenega ka go bo Jehofa a ile a mo naya ditaelo tseo tse dintsi, a tsaya gore Jehofa o a mo nyatsa kgotsa o dira e kete ga a kgone go itirela ditshwetso. Go na le moo, Moshe o ne a tlhomamisa gore badiri “ba dira fela jalo” fa ba latela ditaelo tsa Modimo. (Ekes. 39:32) Ruri seno e ne e le go bontsha boikokobetso! Moshe o ne a lemoga gore e ne e le tiro ya ga Jehofa le gore Modimo o ne a mo dirisa gore a dire tiro eo.